মাই ধাই
মাই ধাই (উর্দু: مای دھائی‎‎) হলেন একজন পাকিস্তানি শাস্ত্রীয় সঙ্গীত শিল্পী, তিনি সিন্ধু প্রদেশের থারপার্কার জেলায় জন্মগ্রহণ করেছিলেন। তিনি মাই ধাই ব্যাণ্ড নামে একটি লোক-ব্যাণ্ড গঠন করেছিলেন, সেখানে ছিলেন হারমোনিয়াম বাদক জামাল শাব এবং ঢোল বাদক মুহাম্মদ ফকির। মাই এবং তাঁর ব্যাণ্ড মার্কিন যুক্তরাষ্ট্রের সাউথ বাই সাউথ ওয়েস্ট মিউজিক ২০১৫ অনুষ্ঠানে সঙ্গীত পরিবেশন করেছিলেন, সেখানে তাঁর সঙ্গীত শৈলী অসামান্য ইতিবাচক প্রতিক্রিয়া পেয়েছিল। পাকিস্তানের কোক স্টুডিও পরিচালিত সঙ্গীত পরম্পরার অষ্টম মরশুমে একজন বিশিষ্ট শিল্পী হিসেবে উপস্থিত হওয়ার পর তিনি জাতীয় টেলিভিশনে সুনাম অর্জন করেন।